ஈழத்தமிழ் கவிதையின் மூலவர்களில் ஒருவராகவும்,ஈழத்தமிழ் கவிதையின் பிதாமகர்களான மூலமூர்த்திகளில் ஒருவராகவும் கவிஞர் முருகையன் விளங்குகிறார். யாழ்ப்பாணமாவட்டத்தின் சாவகக்சேரியிலுள்ள கல்வயல் கிராமத்தை பிறப்பிடமாகக் கொண்ட இவர் தமிழ் ஆசான் இராமுப்பிள்ளை செல்லம்மா தம்பதியினர் மகனாவார். இவர் தமதுஆரம்பக்கல்வியினை கல்வயல் சைவப்பிரசாச வித்தியாசாலையிலும் அடுத்து இடைநிலைக்கல்வியை சாவகச்சேரி இந்துக்கல்லூரியிலும் உயர்தரத்தினை யாழ்ப்பாணம் இந்துகல்லூரியிலும் கற்றார். மேலும்,கொழும்பு பல்கலைக்கழகத்தில் விஞ்ஞானபாடத்தினை கற்று விஞ்ஞானமானிப் பட்டத்தையும் தனதாக்கிகொண்டார். இவரின் கல்வி அவர் மேலும் தொடரலண்டன் பல்கலைக்கழகத்தின் கலைமாணிபட்டத்தினையும் பெற்றார். மேலும் யாழ்ப்பாணபல்கலைக்கழகத்தின் கௌரவ கலாநிதி பட்டத்தினையும் பெற்றுகொண்டார்.